Boniface Tumuti

Boniface Mucheru Tumuti (født 2. mai 1992) er en kenyansk friidrettsutøver som konkurrerer i hekkeløp. Hans fremste internasjonal meritt er OL-sølv på 400 meter hekk ved Sommer-OL 2016 i Rio. 

Idrettskarriere
2010
Tumuti deltok ved junior-VM i friidrett 2010 i Canada, der han fikk 8.-plass på 400 meter hekk som beste resultat. Han ble slått ut i innledningsheatet på 400 meter, og Kenya ble også slått ut i innledningsheatet på 4 x 400 meter stafett. 

2012
Ved Afrikamesterskapet i friidrett 2012 fikk han to bronsemedaljer. Individuelt fikk han bronse på 400 meter hekk, bak Amaechi Morton og Mamadou Kasse Hanne, og Kenya fikk bronse på 4 x 400 meter. 

Han representerte landet sitt under Sommer-OL 2012 i London, der han ble utslått i de innledende rundene på 400 meter hekk.  Kenya ble diskvalifisert på 4 x 400 meter stafett ved OL i 2012. 

2014
Han deltok ved IAAF World Relays 2014 på Bahamas, der Kenya endte på 15.-plass på 4 x 400 meter, etter at de måtte løpe i B-finalen. Ved Samveldelekene 2014 vant han sitt innledningsheat på 400 meter hekk, og gikk til finalen. I finalen løp han på 49,99 og kom på 6.-plass. Cornel Fredericks vant denne øvelsen, med tiden 48,50. 

Ved Afrikamesterskapet i friidrett 2014 fikk han igjen to bronsemedaljer. På 400 meter satte han personlig rekord i finalen, med 45,07 sekunder, og fikk bronse bak Isaac Makwala og Wayde van Niekerk. Kenya kom i tillegg på 3.-plass på 4 x 400 meter stafett. 

Han representerte Afrika ved Verdenscupen i friidrett 2014, og vant der 4 x 400 meter stafett. 

2015
I august deltok han ved VM i friidrett 2015 i Beijing. Han satte personlige rekorder i innledningsheatet (48,79) og i semifinalen (48,29), og endte til slutt på 5.-plass i finalen. 

2016
Tumuti vant 400 meter hekk ved Afrikamesterskapet i friidrett 2016. I tillegg kom Kenya på 2.-plass på 4 x 400 meter stafett. 

Han deltok igjen ved Sommer-OL 2016, og fikk der sølv på 400 meter hekk, med ny nasjonal rekord på 47,78 sekunder. Kerron Clement fra USA vant denne øvelsen på 47,73 sekunder. 

 Referanser 

 Eksterne lenker 

  Profil hos All-Athletics 
  Profil hos Rio 2016

Kategori:Kenyanske hekkeløpere
Kategori:Olympiske sølvmedaljevinnere for Kenya
Kategori:Afrikamestere i friidrett for Kenya
Kategori:Afrikamesterskap-sølvmedaljevinnere i friidrett for Kenya
Kategori:Afrikamesterskap-bronsemedaljevinnere i friidrett for Kenya
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2016
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kenya under VM i friidrett 2015
Kategori:Deltakere for Kenya under Afrikamesterskapet i friidrett 2012
Kategori:Deltakere for Kenya under Afrikamesterskapet i friidrett 2014
Kategori:Deltakere for Kenya under Afrikamesterskapet i friidrett 2016